hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu en hu en hu en hu en hu en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Élő fák őrzik Kövesdi Ferenc polgárőr tagtárs emlékét | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Élő fák őrzik Kövesdi Ferenc polgárőr tagtárs emlékét
Élő fák őrzik Kövesdi Ferenc polgárőr tagtárs emlékét
A gyászoló család kezdeményezésére, a város támogató együttműködésével egy emlékfa-sort telepítettek a Déli Városkapu Parkba a közelmúltban. A tucatnyi termetes, különböző fajtájú facsemetével Kövesdi Ferenc polgárőr tagtársnak állított emléket a család, a barátok, a város és a tapolcai polgárőrség.
A fák elültetésénél a Cselle-Ház Kft munkatársai, a helyi polgárőrség tagjai és Kövesdi Ferenc hozzátartozói is segédkeztek /fotók: tl/
Tölgyes Zsolt önkormányzati képviselő, polgárőr vezető lapunknak elmondta, a családdal egyetértésben szerettek volna egy olyan emléket állítani tragikus hirtelenséggel elhunyt tagtársuknak, amely méltó hozzá és a városnak is hasznos. Ekkor döntöttek a Déli Városkapu Parkban történő faültetés mellett, amelynek ötletét a város polgármestere is támogatta és segítette annak megvalósulását.  A helyi talaj és klimatikus viszonyoknak megfelelő fajták kiválasztásban Ádám Csaba,  az Ádám Kert tulajdonosa segédkezett, az ültetést a család jelenlétében a polgárőr társak és a Cselle-Ház Kft. munkatársai végezték.
Balról Fujita Kövesdi Anikó, Tölgyes Zsolt és Kövesdi Veronika
Tölgyes Zsolt szerint a frissen telepített fasor méltó Kövesdi Ferenchez, hiszen ő egy rendkívül segítőkész, életvidám és természetszerető ember volt. – Amikor egy-egy veszélyes fa kivágásnál jelen voltunk, az ő első kérdése mindig az volt, hogy ugye ültetünk helyette másikat. Ha szolgálatban meglátott valami szemetet a földön, ő volt az, aki azonnal, szó nélkül felvette és elvitte egy közeli  szemétgyűjtőbe- árulta el. Kövesdi Ferenc özvegye Kövesdi Ferencné Anikó és két felnőtt lánya is jelen volt a fák elültetésnél. Kövesdi Veronika és a régóta Japánban élő Fujita Kövesdi Anikó lapunknak elmondták, hogy a fák telepítésével túl azon, hogy emléket állítanak édesapjuknak, a város lakosságának a javát is szolgálni szeretnék. – Édesapánk nagyon aktív ember volt egész életében. 40 évig  vasutasként dolgozott, több, mint 10 évig tagja volt a polgárőrségnek. Jelleméhez tartozott, hogy segítette a rászorulókat, édesanyánkkal együtt például tevékenyen részt vettek a családsegítők munkájában. Ezért is szerettük volna, hogy neve, emléke ilyen módon is fennmaradjon. Ezúton is köszönjük a barátai, polgárőr társai és a város támogatását- mondta Kövesdi Veronika. Az elhunyt  kisebbik  lánya,  Fujita Kövesdi Anikó hozzátette, hogy kiskoruktól fogva apukájuk arra tanította őket, hogy védjék a környezetet, takarékoskodjanak a vízzel, az energiával. – Ő indított el azon az úton, amely engem a környezetvédelemhez, mint hivatáshoz vezetett. Jelenleg Japánban élek és ott környezetvédelmi oktatással foglalkozom, az ottani erdők és tavak védelme a feladatom. Az, hogy itt Tapolcán most el tudunk ültetni néhány fát, nagyon sokat jelent nekem és családomnak – fogalmazott. /tl/
Élő fák őrzik Kövesdi Ferenc polgárőr tagtárs emlékét
Töreky László | hírek, közélet, önkormányzat | 2021.08.10. 12:42
Forrást biztosítottak a mozi épületének légtechnikai korszerűsítésére is
Dr. Papp Pálra és Csermák Józsefre emlékeztek
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form